[{"text_idx": "#000004", "text": "Tanel Kurbas aitas oma koduklubi GTK Gliwice Alpi-Aadria karikasarja teise vooru kohtumises vo\u0303idule Ts\u030cehhi ko\u0303rgliiga keskmikute hulka kuuluva Usti nad Labem Sluneta meeskonna u\u0308le. Sluneta koduva\u0308ljakul peetud kohtumise vo\u0303itis Gliwice skooriga 78:76 (17:23; 24:17; 17:11; 20:25)."}, {"text_idx": "#000005", "text": "Gliwice leidis end ma\u0308ngu alguses kiiresti ku\u0308mnepunktilisest kaotusseisust, kui pa\u0308rast esimest kolme minutit ma\u0308nguaega olid Sluneta edunumbrid 12:2. U\u0308htlasi oli tegemist ma\u0308ngu suurima vahega. Veerandaja teisel poolel Gliwice kosus ja suutis veerandajapausiks vahe va\u0308hendada kuuepunktiliseks. Teisel veerandajal tabas paremini eestlase koduklubi ning poolajale mindi Gliwice 41:40 eduseisult."}, {"text_idx": "#000006", "text": "Teine poolaeg kulges valdavalt punkt-punkti ma\u0308ngus ning kummagil meeskonnal ei o\u0303nnestunud initsiatiivi haarata. Kohtumise viimased kaks minutit kujunesid a\u0308a\u0308rmiselt tasava\u0308giseks \u2013 kummagil tiimil ei o\u0303nnestunud edu kasvatada suuremaks, kui kahepunktiliseks. Kuigi ma\u0308ngu viimane ru\u0308nnak ja\u0308i kodumeeskonnale, ei suutnud vo\u0303o\u0303rustajad Gliwice kaitset lahti harutada ning pidid tunnistama ku\u0308laliste kahepunktilist paremust."}, {"text_idx": "#000007", "text": "Gliwice parimana viskas 18 punkti meeskonna kapten Kacper Radwanski, kes tegi lisaks viis vaheltlo\u0303iget. Myles Mack lisas 17 silma, seitse lauapalli ja kuus resultatiivset so\u0308o\u0308tu. Tanel Kurbas pa\u0308a\u0308ses va\u0308ljakule ligikaudu kaheku\u0308mneks minutiks ning selle ajaga to\u0303i eestlane 6 punkti (2P 2/4; VV 2/2), haaras kolm lauapalli, blokeeris kahel korral vastaste viske, jagas u\u0308he resultatiivse so\u0308o\u0308du ning tegi u\u0308he pallikaotuse."}, {"text_idx": "#000011", "text": "alpi-aadria karikavo\u0303istlusgtk gliwicekacper radwanskiladislav peckamarko stevanovicmichael sotnarmyles mackpavel hous\u030ckasluneta usti nad labemTanel Kurbas"}, {"text_idx": "#000014", "text": "Gliwicele liigas ja\u0308rjekordne kaotus, Kurbas va\u0308ljakul ei ka\u0308inud"}, {"text_idx": "#000017", "text": "Kurbas ja Gliwice purustasid Alpi-Aadria karikavo\u0303istluste kohtumises vastase ja 100 punkti piiri"}, {"text_idx": "#000019", "text": "Tanel Kurbas aitas Gliwicel naasta vo\u0303idulainele"}]